b'\n_START_ARTICLE_\nPontifikalkollegiet\n_START_PARAGRAPH_\nPontifikalkollegiet (latin: Collegium Pontificum) var en gammel romersk institusjon hvor den viktigste oppgaven var \xc3\xa5 s\xc3\xb8rge for opprettholdelsen av pax deorum (\xc2\xabgudenes fred\xc2\xbb), det vil si \xc3\xa5 s\xc3\xb8rge for at menneskenes forhold til gudene var tilfredsstillende. Medlemmene av Pontifikalkollegiet, som alle var h\xc3\xb8yt rangerte prester i den romerske statskult, overv\xc3\xa5ke at alle forskrifter for samhandlingen med det guddommelige, ius divinum, ble fulgt; herunder var de ansvarlige for kalenderen slik at folk kunne unng\xc3\xa5 \xc3\xa5 beg\xc3\xa5 tabubelagt handlinger p\xc3\xa5 dager hvor det kunne forn\xc3\xa6rme gudene. Kollegiet hadde ikke seg selv en religi\xc3\xb8s funksjon, men fungerte isteden som r\xc3\xa5dgivere. Det besto av femten medlemmer som alle hadde et presteembete og ble ledet av pontifex maximus (yppersteprest)._NEWLINE_Pontifex betyr p\xc3\xa5 latin \xc2\xabbrobygger\xc2\xbb (av pons, \xc2\xabbro\xc2\xbb og facere, \xc2\xab\xc3\xa5 gj\xc3\xb8re\xc2\xbb), men grunnen til at dette ordet kom til \xc3\xa5 betegne en prest er i dag usikkert, muligens har presten opprinnelige v\xc3\xa6rt ansvarlig for byggen av broer over elven Tiberen, eller kanskje navnet skal bli forst\xc3\xa5tt i overf\xc3\xb8rt, metaforisk betydning som brobygger mellom mennesker og guder. Betegnelsen benyttes fortsatt om biskoper, s\xc3\xa6rlig i den romersk-katolske kirke, og i likhet med de mange \xc3\xb8vrige paralleller til den romerske religion har den katolske kirke stadig et pontifikalkollegium.\n_START_SECTION_\nHistorie\n_START_PARAGRAPH_\nSenere kilder har indikert at pontifices opprinnelig var r\xc3\xa5dgivere for kongemakten som var den \xc3\xb8verste religi\xc3\xb8se myndighet, en rolle som under den romerske republikken ble overtatt av til dels pontifex maximus og til dels rex sacrorum. Kollegiet fortsatte som r\xc3\xa5dgivere i religi\xc3\xb8se sp\xc3\xb8rsm\xc3\xa5l, men n\xc3\xa5 for det romerske senatet. Nye medlemmer, som f\xc3\xb8r 300 f.Kr. kunne tilh\xc3\xb8re patrisierne, ble utpekt p\xc3\xa5 livstid av de \xc3\xb8vrige medlemmene. I republikkens f\xc3\xb8rste tid ble pontifex maximus valgt internt i gruppen, men det ble endret i \xc3\xa5r 104 f.Kr. da kandidatene p\xc3\xa5 en offentlig liste._NEWLINE_P\xc3\xa5 de lister over medlemmer av kollegiet som er bevart for ettertiden kan det tydelig bli sett at dets plasser i h\xc3\xb8y grad var besatt av personer som ogs\xc3\xa5 hadde en h\xc3\xb8y posisjon i den romerske stat. Kollegiet satt derfor med en betydelig makt da ledende politikere i hele perioden opprettholdt kontrollen med det._NEWLINE_Embetet ble holdt p\xc3\xa5 livstid. I eldre tider ble kun menn i moden alder valgt, senere ogs\xc3\xa5 yngre menn. Pontifex maximus hadde en del viktige oppgaver, blant annet \xc3\xa5 velge vestalinnene og flamen (offerprest). Han bodde i en s\xc3\xa6rskilt embetsbolig, regia, ved Via Sacra. I eldre tider fikk han ikke forlate Italia, heller ikke ha noe verdslig embete, ikke gifte seg; men med tiden ble endret til mindre strengt._NEWLINE_Pontifices hadde ansvaret for at den romerske kalender som ble vedlikeholdt og tidspunktene for middag og aften ble annonsert hver dag. Det ga ogs\xc3\xa5 en reell maktposisjon i et samfunn som hadde en streng inndeling av de tidsrom som kunne benyttes til verdslige form\xc3\xa5l og de som skulle benyttes til hellige gj\xc3\xb8rem\xc3\xa5l. F\xc3\xb8r p\xc3\xa5litelige solur ble alminnelige utgjorde observasjoner av solen fra Curia Hostilia grunnlaget for romernes tidsm\xc3\xa5ling._NEWLINE_Som pontifex maximus iverksatte Julius C\xc3\xa6sar en reform av kalenderen, kjent som den julianske kalender. I 13 f.Kr. overtok Augustus embetet fra Marcus Aemilius Lepidus og de senere keisere gjorde det til en av keiserens titler, og hans regjeringstid ble regnet fra den dag han mottok denne tittelen. Da kristendommen ble statsreligion i Romerriket overtok de kristne biskoper de plikter og ansvarsomr\xc3\xa5der som de hedenske prester tidligere hadde hatt, herunder pontifikalkollegiet.'